АҞӘА, жьҭаара 4 — Sputnik. Ҟабарда-Балкариа, Баксансктәи араион аҿы иаԥырхын аполициа аусзуҩ дызшьыз ҳәа иԥхьаӡоу ацәгьоуцәа. Абри атәы аанацҳауеит РИА Новости.
Уи аԥхьа Атажукино ақыҭаҿ, Баксан аӡиас аӡышьҭраҿы ирбеит аполициа аусзуҩ иԥсыбаҩ.
"Аԥшьаша ашьыжь, Атажукино ақыҭа акалҭ иахьаҵанакуа ацәгьа руит ҳәа агәаанагара ззыҟаз ауаа ахьыҟаз аҭыԥ шьақәыргылахеит. Рыҽҳарҭарц иҟаҳҵаз ажәадгала ацынхәрас ҳаихсра иалагеит. Убри аҟнытә дара аԥырхын. Ашьаусҭҵаара агәаанагарала, аполициа аусзуҩ иусура иаԥырхагахарц, насгьы атабелтә бџьар имырхырц иқәлеит. 18 ҳәызбатә хәра изун, уи ашьҭахь ҩынтә ихы иаеихсит", — ҳәаа ҳәоит адырраҭараҿы.
Ихацыркуп ашьаус абџьар закәандарыла ахархәареи, азинхьчаратә органқәа русзуҩ ишьреи, абџьар аӷьычреи рзы ахәҭаҷқәа инарықәыршәаны.